

คำสั่งองค์การบริหารส่วนตำบลหนองไม้ไผ่

ที่ 8 /2562

เรื่อง การแต่งตั้งเจ้าหน้าที่รับผิดชอบศูนย์ข้อมูลข่าวสารของราชการ

…………………………………………………………………………………………………

เพื่อให้การดำเนินงานของศูนย์ข้อมูลข่าวสารองค์การบริหารส่วนตำบลหนองไม้ไผ่ เป็นไปด้วยความเรียบร้อย ตามพระราชบัญญัติข้อมูลข่าวสารของทางราชการ พ.ศ.2540 มาตรา 9 โดยให้มีข้อมูลข่าวสารของทางราชการอย่างน้อยตามที่กำหนดไว้ สามารถให้ประชาชนตรวจดูได้ องค์การบริหารส่วนตำบลหนองไม้ไผ่ จึงแต่งตั้งเจ้าหน้าที่ประจำศูนย์ข้อมูลข่าวสาร ดังรายชื่อดังต่อไปนี้

1. นายยุทธภูมิ ธีระวัฒนา นักจัดการงานทั่วไปปฏิบัติการ
2. นางสาวนนทพร เคนจำปา เจ้าพนักงานธุรการปฏิบัติงาน

ให้เจ้าหน้าที่ประจำศูนย์ข้อมูลข่าวสารขององค์การบริหารส่วนตำบลหนองไม้ไผ่ มีอำนาจหน้าที่ดังต่อไปนี้

1. จัดระบบข้อมูลข่าวสารตามพระราชบัญญัติข้อมูลข่าวสารของทางราชการ พ.ศ.2540 มาตรา 9 เพื่อให้ประชาชนสามารถค้นหาข้อมูลข่าวสารเองได้ ในสำนักงานอบต. และเว็บไซต์ อบต.
2. จัดทำสมุดทำเบียนสำหรับผู้มาขอตรวจดูข้อมูลข่าวสาร ช่วยเหลือแนะนำผู้มาขอข้อมูลข่าวสาร
3. การทำสำเนาหรือสำเนาที่มีคำรับรองความถูกต้องสำหรับข้อมูลข่าวสารที่จัดไว้ให้ประชาชนเข้าตรวจดูให้แก่ผู้ขอ
4. กรณีการขอข้อมูลข่าวสารตามมาตราอื่น ๆ ซึ่งไม่มีในศูนย์ข้อมูลข่าวสารให้ลงคำขอไปยังหน่วยงานเจ้าของเรื่องพิจารณา
5. กรณีเป็นข้อมูลข่าวสารของหน่วยงานอื่นให้คำแนะนำให้ไปขอ ณ หน่วยงานนั้น
6. อำนวยความสะดวกด้วยการประสานงาน การแจ้งนัดหมาย การมอบสำเนาข้อมูลข่าวสาร ตาม (4)ให้แก่ผู้ขอ
7. ดำเนินการอื่นใดตามที่นายกองค์การบริหารส่วนตำบลมอบหมาย
8. รายงานผลการดำเนินการของศูนย์ข้อมูลข่าวสารให้ผู้บังคับบัญชาและนายกองค์การบริหารส่วนตำบลทราบทุกรายไตรมาส

ทั้งนี้ ตั้งแต่บัดนี้เป็นต้นไป

สั่ง ณ วันที่ 9 เดือน มกราคม พ.ศ. 2562



(นายอานนท์ หาญสูงเนิน)

นายกองค์การบริหารส่วนตำบลหนองไม้ไผ่